Bussjåfør overhørte bombetrusselen
Politiet skiller mellom «spesifikke» og «uspesifikke» trusler, hvorav sistnevnte regnes som langt mindre alvorlig.- Jeg mener vi kan «ta ned» denne trusselen, slik det fremstår nå, påpekte Fredriksen. Politiet innrømmer at virkeligheten har endret seg etter terrorangrepet 22/7. - Tiltakene vi har iverksatt er i overkant av hva saken skulle tilsi, men det er rett og slett for å ikke ta noen sjanser, opplyser Fredriksen.Dramaet startet da en bussjåfør overhørte at en av passasjerene sa han skulle til Oslo for å sprenge Stortinget. Ifølge politiet dreier seg trolig om en norsk statsborger.- Mannen ble oppfattet som ruset, kanskje noe syk, sier Fredriksen. Bussjåføren varslet Asker og Bærum politidistrikt om situasjonen. I Sandvika gikk mannen av bussen og tok en taxi videre. Turen gikk til Lambertseter, nordøst i Oslo. Politiet har aksjonert mot minst to leiligheter i området. Under det første tilslaget i natt, ble det pågrepet en mann i 30-årene, men vedkommende ble raskt sjekket ut av saken. - Vi har fulgt opp en del konkrete spor. Noen personer er sjekket ut og noen er fortsatt veldig aktuelle, forteller stabssjef Johan Fredriksen.Ingen er foreløpig pågrepet og politiet har ikke funnet vedkommende som fremsatte trusselen.Politiet har hentet inn en rekke opptak fra videoovervåkningskameraer som de samholder med vitneobservasjoner av mannen. Sikkerhetstiltakene rundt Stortinget vil bli opprettholdt frem til politiet får kontroll på vedkommende som fremsatte trusselen. - Man lefler uansett ikke med denne typen trusler, så vi tar det på alvor selv om trusselen ikke er spesifikk. Vi vet jo hva slags opplysninger vi har i systemet om personene vi sjekker ut, påpeker Fredriksen.
Politiet har ikke kontroll på mannen som har truet med sprenge Stortinget, men understreker at det dreier seg om en «uspesifikk trussel».